Peggy Hessen Følsvik

Peggy Hessen Følsvik (født 1960) er en norsk fagforeningsleder som fra mars 2021 til mai 2025 var leder av LO, først konstituert etter Hans-Christian Gabrielsens død, siden valgt som sittende leder frem til 2025.

 Biografi 
Følsvik er født 12. november 1960, og vokste opp på et småbruk på Vigra ved Ålesund. Hun viste liten interesse for arbeid på gården og fikk sommerjobb på Ålesund lufthavn, Vigra, og meldte seg samtidig inn i fagforeningen Handel og Kontor. Hun flyttet så til Volda og begynte på engelsklinja ved Volda videregående skole og fikk deltidjobb ved flyplassen på Hovden. Hun fikk deretter jobb som kabinpersonale i Widerøes Flyveselskap, før hun flyttet med sin kommende ektemann til Nederland.

De flyttet så hjem til Norge og Bærum. Følsvik fikk jobb i Braathens SAFE hvor hun ble valgt til heltidstillitsvalgt i 1998. I 2001 ble hun sentral i kampen for ansattes rettigheter da Braathens SAFE ble kjøp opp av SAS.  Saken førte til flere års arbeid i rettssystemet med tap både i tingretten og lagmannsretten før LO løftet saken til Høyesterett. Den 31. januar 2006 vant LO frem etter en enstemmig dom.

Følsvik var under tiden valgt til nestleder i Handel og Kontor i Norge i 2004 og var 1. sekretær i LO fra 2013 til 2017.60 års omtale i Aftenposten 12. november 2020 Terje Holtvedt: Etterfølgeren - Portrettintervju med Peggy Hessen Følsvik i Aftenposten/Lørdag 10. april 2021 I perioden 2017 til 2021 var Følsvik første nestleder i LO.Dag Eivind Undheimn Larsen: Forhandleren - Portrettintervju i Klassekampen 6. mars 2021 I 2017 ble hun valgt som nestleder i LO med Hans-Christian Gabrielsen som leder. Etter Gabrielsens død i 2021 ble hun først konstituert som leder og deretter valgt som leder frem til 2025. Hun meldte i 2025 at hun ikke ville stille til gjenvalg for en ny periode i 2025.

Hun er gift med Håvard Garseth, CEO i Aker Energy. De er bosatt i Bærum og har to voksne døtre.https://hk-nytt.no/skjult-artikkel/i-fremste-rekke-6.335.467140.5069b873f3

 Referanser 

Eksterne lenker



Kategori:Norske fagforeningspersoner
Kategori:Ledere for Landsorganisasjonen i Norge
Kategori:Personer fra Giske kommune
Kategori:Ap-politikere